
Občina Radovljica, Gorenjska cesta 19, 4240 Radovljica
matična št.: 5883466000	
davčna številka: SI 67759076
ki jo zastopa župan Ciril Globočnik
(v nadaljevanju »naročnik«)




in



.......... .....................,
Matična številka: .........., 
Davčna številka: ..........., 
TRR: .........., 
ki ga zastopa ..........
(v nadaljevanju »izvajalec«)



skleneta





OKVIRNI SPoRAZUM
ZA IZVAJANJE INVESTICIJ NA PODROČJU OBČINSKIH CEST OBČINE RADOVLJICA IN KRAJEVNIH SKUPNOSTI

I. UVODNA DOLOČBA
1. člen
Stranki okvirnega sporazuma uvodoma ugotavljata, da je je naročnik dne ......... pod številko objave …....... objavil javno naročilo po odprtem postopku z naslovom »Okvirni sporazum za izvajanje investicij na področju občinskih cest Občine Radovljica in krajevnih skupnosti«, v okviru katerega je izvajalec oddal dopustno ponudbo. Stranki okvirnega sporazuma na podlagi izvedenega javnega naročila in odločitve naročnika z dne .............................. sklepata ta okvirni sporazum.


II. PREDMET OKVIRNEGA SPORAZUMA
2. člen
Naročnik in izvajalec sklepata ta okvirni sporazum za izvajanje povpraševanj v postopkih izbora izvajalcev za izvajanje posameznih investicij (v nadaljevanju posamezna naročila), ki jih bo v obdobju trajanja okvirnega sporazuma naročal naročnik.

Na podlagi okvirnega sporazuma bodo izvedena povpraševanja in oddana posamezna naročila investicij na področju kolesarskih stez, javnih poti, cest in/ali hodnikov za pešce v upravljanju Občine Radovljica in krajevnih skupnosti. Posamezno naročilo lahko zajema hkrati tudi druge pripadajoče ukrepe (npr. izgradnja ali prenova fekalne, meteorne, kabelske ali druge kanalizacije, ureditev prometne signalizacije in opreme, ureditev ostalih elementov cestnega sveta, itd.). Iz okvirnega sporazuma so izvzete sanacije vozišč, ki hkrati zajemajo katerokoli izmed naslednjih del:
- izgradnjo ali rekonstrukcijo mostov, 
- izgradnjo ali rekonstrukcijo viaduktov ali
- sanacijo ali montažo lovilno-podajnih ograj. 

S podpisom okvirnega sporazuma bodo vsi ponudniki, s katerimi bo sklenjen okvirni sporazum, pridobili pravico, da oddajo ponudbe, kadar bo naročnik razpisal povpraševanje na podlagi tega okvirnega sporazuma. Na podlagi vsakokratnega povpraševanja bo posamezno naročilo oddano ponudniku, ki bo skladno z merili predložil najugodnejšo ponudbo, s katerim bo tudi sklenjena pogodba po vzorcu iz te dokumentacije. 

Naročnik se ne zavezuje, da bo za vsako povpraševanje, ki izpolnjuje kriterije iz prejšnjega odstavka, pridobival ponudbe v okviru tega javnega naročila, ampak lahko eno ali več posameznih naročil odda v okviru ločenega javnega naročila.

Naročnik se ne zavezuje oddati določenega minimalnega števila povpraševanj in naročil, saj je število bodočih povpraševanj in naročil objektivno nedoločljivo in je odvisno od višine zagotovljenih sredstev, potreb naročnika ter hitrosti pridobitve predpisane dokumentacije. Ponudniki ponudbo za sklenitev okvirnega sporazuma podajajo z zavedanjem, da naročnik ne bo povrnil stroškov priprave ponudbe ali nastale škode v primeru, da ne odda povpraševanj ali naročil v času veljavnosti okvirnega sporazuma ali v primeru, da pride do predčasnega razdora veljavnosti okvirnega sporazuma.

Naročnik lahko kadarkoli v fazi veljavnosti okvirnega sporazuma od ponudnika zahteva izkazovanje razpolaganja z zadostno mehanizacijo in zadostnim številom kadrov za izvajanje predmeta okvirnega sporazuma. V primeru, da izvajalec ne izkaže razpolaganja z zadostno mehanizacijo ali zadostnim številom kadrov, mu naročnik ni dolžan posredovati povpraševanja za naročila.


III. OCENJENA VREDNOST OKVIRNEGA SPORAZUMA
3. člen

[bookmark: _GoBack]Ocenjena vrednost vseh povpraševanj, ki bodo izvedena na podlagi okvirnega sporazuma, znaša ............. EUR brez DDV.


IV. IZVAJANJE POVPRAŠEVANJ
4. člen 
Naročnik bo izvedel povpraševanje med vsemi izvajalci, s katerimi ima sklenjen okvirni sporazum na podlagi javnega naročila iz 1. člena tega okvirnega sporazuma ter v skladu z ostalimi določili razpisne dokumentacije.
Povpraševanje bo izvajalcu posredovano po elektronski pošti na elektronski naslov ..... in elektronski naslov .......... V povpraševanju bo naročnik določil obrazce na katerih se odda ponudbo, način in rok oddaje ponudbe, termin javnega odpiranja ponudb, vzorec pogodbe, merila za izbor najugodnejše ponudbe ter druge sestavine, potrebne za oddajo veljavnih in primerljivih ponudb. Naročnik lahko v vsakem posameznem povpraševanju spremeni in prilagodi vsebino vzorca pogodbe vsakokratni investiciji.
Izvajalec mora pogoje iz razpisne dokumentacije, ki so bili podlaga za priznanje sposobnosti, izpolnjevati ves čas trajanja okvirnega sporazuma. Prav tako mora ves čas izkazovati neobstoj razlogov za izključitev, kot so bili zapisani v razpisni dokumentaciji. Naročnik lahko v vsakem posameznem povpraševanju od ponudnikov zahteva, da ponovno izkažejo neobstoj razlogov za izključitev in izpolnjevanje pogojev iz dokumentacije v zvezi z oddajo javnega naročila na dan roka za prejem ponudb za izvedbo vsakega posameznega povpraševanja.
Naročnik bo povpraševanje hkrati po elektronski pošti posredoval vsem drugim izvajalcem s katerimi ima sklenjen okvirni sporazum na podlagi javnega naročila iz 1. člena tega okvirnega sporazuma. Naročnik pri oddaji povpraševanja dokazuje zgolj, da je elektronsko sporočilo zapustilo njegov informacijski sistem in ne odgovarja za to, da bo izvajalec dejansko prejel ali prebral elektronsko sporočilo.
Morebitno spremembo elektronskega naslova mora izvajalec sporočiti naročniku z vročitvijo priporočeno po pošti.
Ponudniki pošljejo svoje ponudbe v pisni obliki na naslov, ki ga v povabilu k oddaji ponudb opredeli naročnik, razen v kolikor naročnik v posameznem povpraševanju opredeli drug način predložitve ponudbe.
Po preteku roka za prejem ponudb naročnik po pregledu in oceni ponudb na Portalu javnih naročil objavi odločitev o oddaji posameznega naročila. Najugodnejši ponudnik je dolžan z naročnikom podpisati pogodbo o izvedbi del, in sicer v 15 dneh od prejema poziva naročnika. V primeru, da izvajalec pogodbe ne podpiše, lahko naročnik uveljavi zavarovanje resnosti ponudbe, v kolikor je bilo zahtevano.
Če naročnik za posamezno povpraševanje ne prejme nobene ali nobene ponudbe, skladne z zahtevami povpraševanja, lahko povpraševanje ponovi ali okvirne sporazume z izvajalci enostransko s pisnim dopisom razdre.

V. VELJAVNOST OKVIRNEGA SPORAZUMA
5. člen 
Okvirni sporazum prične veljati z dnem ...... in se sklepa za obdobje 48 mesecev od pričetka veljavnosti. Naročila, za katera je naročnik do pričetka veljavnosti tega okvirnega sporazuma že odposlal v objavo obvestilo o naročilu, so iz okvirnega sporazuma izvzeta.
Naročnik lahko brez obveznosti do izvajalca in brez odpovednega roka kadarkoli odstopi od tega okvirnega sporazuma, pod pogojem, da istočasno odstopi tudi od vseh ostalih okvirnih sporazumov, sklenjenih na podlagi javnega naročila iz 1. člena. V primeru predčasnega razdrtja okvirnega sporazuma izvajalcu ne pripada odškodnina.

VI. PODIZVAJALCI
6. člen 

Izvajalec mora za umik obstoječega podizvajalca ali imenovanje novega podizvajalca pridobiti predhodno soglasje naročnika. V primeru, da naročnik poda soglasje, mora izvajalec, ki je sklenil pogodbo z naročnikom, le-temu v roku 5 dni po spremembi predložiti:
· izjavo podizvajalca, ali zahteva neposredna plačila,
· ESPD podizvajalca,
· pooblastilo za plačilo opravljenih in prevzetih del oziroma dobav neposredno novemu podizvajalcu in soglasje novega podizvajalca k neposrednemu plačilu, pod pogojem, da podizvajalec zahteva neposredna plačila.

Podizvajalec mora za dela, ki jih prevzema, izpolnjevati razpisane zahteve iz razpisne dokumentacije. Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik mora o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.


VII. POOBLAŠČENI PREDSTAVNIKI
7. člen
Pooblaščeni predstavnik naročnika in skrbnik okvirnega sporazuma je ...............  Izvajalec je dolžan vso pisno korespondenco pošiljati predstavniku naročnika. Pooblaščeni predstavnik izvajalca je ……………………..
Pri korespondenci z naročnikom v zvezi s to pogodbo, se na prvi strani dopisov, v zgornjem desnem kotu navede naročnikovo številko zadeve in številko pogodbe.


VIII. REŠEVANJE SPOROV
8. člen
Morebitne spore v zvezi z izvajanjem tega okvirnega sporazuma bosta stranki skušali rešiti sporazumno. Če spornega vprašanja ne bo možno rešiti sporazumno, lahko vsaka stranka sproži spor pri stvarno pristojnem sodišču v Kranju.


IX. KONČNE DOLOČBE
9. člen
Ta okvirni sporazum skladno s četrtim odstavkom 67. člena ZJN-3 preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okolijske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. 

V primeru, da so izpolnjeni pogoji za predčasno prenehanje okvirnega sporazuma po prejšnjem odstavku, naročnik odstopi od okvirnega sporazuma.

10. člen
Ta okvirni sporazum je ničen, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
· pridobitev posla,
· za sklenitev posla pod ugodnejšimi pogoji,
· za opustitev dolžnega nadzora nad izvajanjem pogodbenih obveznosti,
· za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.
Okvirni sporazum je ničen, če je sklenjen s subjektom, v katerem je naročnikov funkcionar ali njegov družinski član:
· udeležen kot poslovodja, član poslovodstva ali zakoniti zastopnik,
· neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.


11. člen
Ta okvirni sporazum je napisana v treh enakih izvodih, od katerih prejme izvajalec en izvod, naročnik pa dva izvoda.


	I Z V A J A L E C :



Direktor:

	
	N A R O Č N I K :

                 Občina Radovljica

                 Župan:
                 Ciril Globočnik



Radovljica, december 2017
	STRAN 6
